stanford-oval/wikipedia huggingface dataset:
סילה

ערך זה עוסק בדמות בדיונית במסע בין כוכבים. אם התכוונתם למשמעות אחרת, ראו .
| --- | --- |
קומנדר סילה, ביתה החצי רומולאנית של טאשה יאר; מתוך הפרק "Redemption" של "מסע בין כוכבים: הדור הבא", 1991.
קומנדר סילה, ביתה החצי רומולאנית של טאשה יאר; מתוך הפרק "Redemption" של "מסע בין כוכבים: הדור הבא", 1991.
 תוכנית טלוויזיה:  "מסע בין כוכבים: הדור הבא
 הופעה ראשונה:  הפרק "The Mind's Eye" - עונה 4 של "מסע בין כוכבים: הדור הבא", 1991.
 הופעה אחרונה:  הפרק "Unification II" - עונה 5 של "מסע בין כוכבים: חלל עמוק 9", 1991.
 מספר הופעות:  4 פרקים
 גילום הדמות:  דניס קרוסבי
 מידע
 גזע:  חצי אנושית (מצד האם) חצי רומולאנית (מצד האב)
 מין:  נקבה
 מקצוע:  קצינה באימפריית הכוכבים הרומולאנית
 שיוך:  אימפריית הכוכבים הרומולאנית
 אזרחות:  אימפריית הכוכבים הרומולאנית
 דמויות קשורות
 משפחה:  טאשה יאר - אמא אישרה יאר - דודה (מצד האם)
קומנדר סילה (באנגלית: Sela) היא דמות בדיונית ביקום הבדיוני של זיכיון "מסע בין כוכבים", בתם של טאשה יאר מציר-זמן חלופי ושל קצין רומולאני. את התפקיד מגלמת השחקנית האמריקאית דניס קרוסבי, שאף גילמה את דמותה של טאשה יאר.
ביוגרפיה של הדמות

אימה של סילה, טאשה יאר, נולדה בשנת 2337 על כוכב הלכת טורקנה 4 (Turkana IV) בציר-הזמן ה"נורמלי", ונהרגה על ידי חייזר בשם "ארמוס" בוגרה 2 (Vagra II). אבל בציר-זמן חלופי, הנראה בפרק "Yesterday's Enterprise" של "מסע בין כוכבים: הדור הבא", יאר שרדה או נמנעה מעימות עם ארגוס, והמשיכה לשרת על ספינת החלל Enterprise-D עד לשנת 2366, כאשר ה-Enterprise-C הגיעה דרך אנומליה במרחב החלל והזמן. מתברר כי נקודת הזמן בה ה-Enterprise-C ביצעה מסע בזמן שינתה באופן דרסטי את המשך ציר הזמן שלאחר היעלמותה מן העבר, וכי יש לשחזר את ציר הזמן המקורי על ידי שליחת הספינה בחזרה, דרך האנומליה בה הגיעה. לאחר שגאינן מודיעה ליאר כי היא מתה בטרם עת בציר הזמן הרגיל שהם מקווים לשחזר, היא מתנדבת לשרת על ה-Enterprise-C, אשר חוזרת בזמן אל שנת 2344 שבציר הזמן ה"נורמלי", להשלים משימה בה מעורבים הקלינגונים.
מספר מאנשי הצוות של ה-Enterprise-C נתפסים ונשבים על ידי הרומולאנים; על מנת להציל את חייהם של השבויים האחרים, יאר הופכת לבת-זוגו של איש-ציבור רומולאני (ככל הנראה, המפקד על מתקן הכליאה). האיחוד ביניהם הוביל ללידתה של סילה, ככל הנראה בשנת 2345, בזמן שבו, במקום אחר בגלקסיה, טאשה יאר של ציר הזמן ה"נורמלי" הייתה בקושי בת שמונה.
לדברי סילה, יאר ניסה להימלט עימה בשנת 2349, אבל סילה הצעירה לא רצתה ללכת ויאר התגלתה והוצאה להורג. סילה גדלה להיות קצינה רומולאנית. הופעתה הראשונה של סילה הייתה מכוסית בצללים, בפרק "The Mind's Eye", שבו היא פיקחה על שטיפת המוח של ג'ורדי לה פורג', אשר נתפס לאחרונה על ידי הרומולאנים. בפרק הכפול "Redemption", סילה חושפת את עצמה לראשונה בפני צוות ה-Enterprise-D, כחלק ממעורבותה במלחמת האזרחים של הקלינגונים בכך שהרומולאנים מספקים נשק לבית של דוראס. בפרק הכפול "Unification", היא מתאמת מזימה רומולאנית לפלוש לכוכב הבית של הוולקנים, באמצעות זיוף הולוגרפי של השגריר ספוק, המתאר את שיירת הספינות הרומולאניות כמי שנשלחו לשליחות שלום. ספוק האמיתי, ביחד עם ז'אן-לוק פיקארד ודאטה, מצליחים לסכל את המזימה. על אף שהיא לא מתה, סילה לא נראתה שוב לאחר פרק זה.
הערות שוליים

↑  סילה לא נראית בפרק זה, אלא רק נשמעת. את קולה מבצעת דניס קרוסבי.
↑  פרק מספר 24 בעונה 4 של "מסע בין כוכבים: הדור הבא", משנת 1991.
↑  הפרק "Redemption" הוא פרק מספר 26 בעונה 4 (פרק סיום העונה; קליף האנגר) של "מסע בין כוכבים: הדור הבא", משנת 1991.
↑  הפרק "Redemption, Part II" הוא פרק מספר 1 בעונה 5 (פרק פתיחת העונה) של "מסע בין כוכבים: הדור הבא", משנת 1991.
↑  הפרקים "Unification" הם פרקים 7 ו-8 בעונה 5 של "מסע בין כוכבים: הדור הבא", משנת 1991.
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
תקופות חייה ומותה של טאשה יאר על פני צירי-זמן שונים, ומסבירים את אופן הבאתה לעולם של סילה.
עודד גלאור

| --- | --- |

 לידה:  1953 (בן 71 בערך) ירושלים 
 ענף מדעי:  כלכלה 
 מקום לימודים:  אוניברסיטת קולומביה (1984)  האוניברסיטה העברית בירושלים 
 מנחה לדוקטורט:  Kelvin Lancaster, Ronald Findlay 
 מוסדות:  אוניברסיטת בראון 
 תלמידי דוקטורט:  Hyŏng-su Chang, Susan Razzaz, Nmutaka Ralueke Okongwu, Andrew William Mountford, Robert Scherfke, Hyoungsoo Zang, Yong Wang, Areendam Chanda, Shoukang Lin, Yaakov Khazanov, Dietrich E. Vollrath, Rakesh Kumar Kochhar, Pierfederico Asdrubali, Chengze Fan, Nicola Cetorelli, Ruben Durante 
 פרסים והוקרה:  עמית החברה האקונומטרית (2021) 
 www.odedgalor.com
 
עודד גלאור (נולד ב-1953) הוא כלכלן ישראלי-אמריקאי שכיום מכהן כפרופסור לכלכלה באוניברסיטת בראון. הוא ההוגה של תאוריית הצמיחה המאוחדת.
גלאור תרם להבנת ההתפתחות לאורך מהלך ההיסטוריה האנושית והפרהיסטוריה, ולתפקידם של גורמים שורשיים במעבר מקיפאון לצמיחה ובהופעת אי השוויון העולמי. הוא גם היה חלוץ בחקר ההשפעה של האבולוציה האנושית, מגוון האוכלוסיות ואי השוויון על תהליך ההתפתחות לאורך רוב הקיום האנושי.
גלאור השלים תואר ראשון ותואר שני באוניברסיטה העברית בירושלים ואת הדוקטורט למד באוניברסיטת קולומביה. הוא כיהן כפרופסור לכלכלה.
גלאור קיבל תואר דוקטורט לשם כבוד מאוניברסיטת פוזנן ומ-UCLouvain. הוא חבר נבחר זר באקדמיה אירופה (honoris causa), ועמית נבחר בחברה האקונומטרית. הוא הוביל את קבוצת המחקר של NBER בנושא חלוקת הכנסה ומקרו-כלכלה והוא עמית מחקר של CEPR ו-IZA, עמית מחקר של NBER ושל CESifo, וכן עמית מחקר באוניברסיטה העברית ובאוניברסיטת תל אביב. בנוסף על כך, הוא העורך הראשי של ה-Journal of Economic Growth, Journal of Population Economics וה-Macroeconomic Dynamics.
בעבר נחשב למועמד בולט לפרס נובל לכלכלה לפי העיתון הגרמני פרנקפורטר אלגמיינה צייטונג.
מחקר

התיאורייה שגלאור הגה, תאוריית הצמיחה המאוחדת, חוקרת את תהליך ההתפתחות לאורך כל מהלך ההיסטוריה האנושית ומנסה לזהות את הכוחות ההיסטוריים והפרה-היסטוריים מאחורי השוני בתזמון המעבר מקיפאון לצמיחה במדינות ובאזורים שונים, וכן ההבדלים בהכנסה לנפש בין מדינות ואזורים שונים. התיאוריה מתבססת, בין השאר, על תורת הביפורקציה מהמתמטיקה.
גלאור תרם תרומה משמעותית להבנת תהליך ההתפתחות לאורך כל מהלך ההיסטוריה האנושית ותפקידם של גורמים שורשיים במעבר מקיפאון לצמיחה ובהופעת אי השוויון העצום על פני הגלובוס. יתר על כן, הוא היה חלוץ בחקר ההשפעה של האבולוציה האנושית, מגוון האוכלוסיות ואי השוויון על תהליך ההתפתחות לאורך ההיסטוריה האנושית.
הוא מחבר שותף של מודל גלאור-זעירא - המודל המקרו-כלכלי הראשון שחקר את תפקידה של ההטרוגניות בקביעת התנהגות מאקרו-כלכלית. ה-Review of Economic Studies מנה את מאמריו בין 11 המאמרים פורצי הדרך שפורסמו בכתב העת ב-60 השנים האחרונות.
הערות שוליים

↑  Gapper, John (14 באפריל 2022). "Oded Galor: 'Cultural traits are very persistent'". Financial Times. נבדק ב-20 ביוני 2022. {{cite web}}:  (עזרה)
↑  Uniwersytet Ekonomiczny w Poznaniu (2019). "Prof. Oded Galor gets the honorary doctorate (doctor honoris causa title) of PUEB (Poznan, Poland)". YouTube. ארכיון מ-2021-12-12.
↑  "Die Nobel-Kandidaten". FAZ.NET (בגרמנית). 2020-10-11. ISSN 0174-4909. נבדק ב-2023-07-27.
↑  Oxford Journals (2013). "Virtual Issue: The History of Restud". ארכיון מ-2013-07-01.
| --- | --- |
בקרת זהויות :  NLI: 987007430370505171  PLWABN: 9810640378905606  BIBSYS: 2125991  BnF: cb16571231c (data)  CANTIC: a11799833  CiNii: DA17205110  GND: 129606545  ISNI: 0000 0001 1761 9203  LCCN: n86870523  LNB: 000346226  MGP: 210396  NKC: jo2012694127  NTA: 113850271  ORCID: 0000-0001-6090-7235  RERO: 02-A003276970  SUDOC: 12020228X  S2AuthorId: 2387509  VIAF: 47846415   WorldCat (עם VIAF): 47846415
ספי שקד

| --- | --- |
אין תמונה חופשית
 לידה:  2 בנובמבר 1973 (בן 50) 
 מדינה:  ישראל 
 השקפה דתית:  יהדות 
 בן או בת זוג:  לוקה שקד 
 
ספי שקד (נולד ב-2 בנובמבר 1973) הוא פרסומאי ויועץ תקשורת ישראלי.
ביוגרפיה

שקד גדל בראשון לציון, והחל את דרכו המקצועית בעולם הפרסום בסוף שנות ה-90 במשרד "ראובני פרידן", בתפקיד רעיונאי ולאחר מכן מנהל קריאייטיב, אחר כך הצטרף למשרד יהושע\TBWA ובתפקידו האחרון שימש כסמנכ"ל הקריאטיב. ביולי 2004 הצטרף שוב למשרד "ראובני פרידן".
ב-2005 הפך לשותף במשרד הפרסום ענבר-מרחב-שקד, וקיבל שליש מהבעלות על המשרד ללא השקעה כספית. שקד שימש כמנהל הקריאיטיב של משרד והיה אחראי להעלאת מספר קמפיינים לטלוויזיה. בין השאר הפיק את תחרות "קקטוס הזהב" של ענף הפרסום. בסוף 2011 עזב והצטרף כשותף למשרד הפרסום דרורי-שלומי, אך עזב לאחר פחות משנה.
שקד שימש כשופט בעונות השנייה והשלישית של תוכנית המציאות הדוגמניות, הוא שיחק בתפקיד אורח בטלנובלה האלופה, ב-2008 הצטרף לצוות קמפיין עבור מפלגת הליכוד.
ב-2013 היה אחד מיועצי הקמפיין של יצחק הרצוג כיושב ראש מפלגת העבודה. אחר כך עבר לגור בפורטוגל ומשמש יועץ תקשורת באירופה.
חיים אישיים

הוא נשוי לדוגמנית הרומנייה לוקה שקד (במקור: רלוקה פירנסקו), שעברה להתגורר עמו בישראל בגיל 21. הם התגוררו גם בפורטוגל. בראיון שהעניקה באוגוסט 2013 הכריזה כי סיימה תהליך גיור רפורמי.
הערות שוליים

↑  רוני קורן-דינר, ספי שקד מונה לסמנכ"ל קריאייטיב ביהושע, באתר הארץ, 15 בפברואר 2004
↑  איילה צורף, ספי שקד, סמנכ"ל הקריאטיב של יהושע TBWA, עובר לראובני-פרידן, באתר הארץ, 13 ביולי 2004
↑  חגית ברונסקי, ‏פרסומאי לא רלוונטי זה אסון, באתר גלובס, 4 בפברואר 2008
↑  איילה צורף, ספי שקד מצטרף למשרד הפרסום ענבר-מרחב כשותף, באתר TheMarker‏, 13 בספטמבר 2005
↑  עדי דברת, ‏בראון בציניות על החזרת פרס הקקטוס של ספי שקד: "מהלך מבריק", באתר גלובס, 21 במאי 2007
איילה צורף, ענבר-מרחב-שקד מחזירים את פרס קקטוס הזהב לאחר שזכו בו, באתר הארץ, 21 במאי 2007
↑  ענת ביין-לובוביץ', ‏ספי שקד מצטרף כשותף למשרד הפרסום דרורי-שלומי, באתר גלובס, 5 בדצמבר 2011
↑  ענת ביין-לובוביץ', ‏אחרי פחות משנה: ספי שקד ודרורי-שלומי נפרדים, באתר גלובס, 6 בספטמבר 2012
↑  בועז גריילסמר, הפרסומאי  ישפוט דוגמניות, באתר הארץ, 19 באוקטובר 2005
↑  איילה צורף, באומן ושקד במו"מ לניהול קמפיין הליכוד בהיקף 15 מ' ש', באתר הארץ, 4 בדצמבר 2008
↑   יהונתן ליס, מקורבי הרצוג מאשימים את אראל מרגלית בקנוניה פוליטית נגדו, באתר הארץ, 1 באפריל 2016
↑   ספי שקד: "לא מבין את האסטרטגיה של נתניהו, הוא לא בכיוון", באתר ynet, 8 באוגוסט 2020
↑  https://www.ishim.co.il/p.php?s=לוקה_שקד
↑  לוקה שקד: "לא הייתי שולחת את בתי לדגמן", באתר ynet, 26 באוגוסט 2013
סנטאנדרה

סמטה בעיירה
אתר ההנצחה היהודי על רקע אחת הכנסיות
יצירה במוזיאון המרציפן
סֶנְטְאֵנְדְרֵה (בהונגרית: Szentendre) היא עיירת אמנים קטנה השוכנת במרחק של כ-20 קילומטרים צפונית לבודפשט שבהונגריה. העיירה היא יעד תיירות פופולרי ועשיר בחנויות הפונות לתיירים, בזכות ריבוי הגלריות והמוזיאונים שבה וקרבתה לעיר הגדולה.
היסטוריה

סנטאנדרה יושבה לראשונה לפני למעלה מאלף שנה, ונקראה בפי הרומאים בשם 'אולסיסיה קאסטרה' (מצודת הזאבים). במאה ה-16 התיישבה בה קהילת גולים סרביים, והיא הפכה למרכזם של הסרבים-ההונגרים עד עצם היום הזה. במאה ה-17 כבר עמדו בסנטאנדרה 13 בתי תפילה נוצריים, אשר שמונה מתוכם היו כנסיות של הקהילה הסרבית.
קהילה נוספת שמצאה לה אחיזה בסנטאנדרה היא הקהילה הבולגרית, שמוצאה מהעיר הבולגרית Chiprovtsi. מסמך משנת 1690, שנכתב על ידי ראש הקהילה הסרבית בסנטאנדרה, מלמד כי העיר אף נקראה אז בשם Bolgarija בפיהם של לא מעט מתושביה.
במאה ה-18, לאחר ששוחררה משלטון האימפריה העות'מאנית, הפכה סנטאנדרה לאבן שואבת למתיישבים חדשים מסרביה, קרואטיה, סלובקיה, גרמניה ויוון. מפקד אוכלוסין שנערך בשנת 1720 מלמד כי מוצאם של 88% מיושבי סנטאנדרה היה סלאבי.
אופי העיירה

סנטאנדרה נודעת ביופייה הציורי ובסמטאותיה המפותלות, המרוצפות באבנים. במרכז העיירה נמצאת כיכר גדולה, ובמרכזה אנדרטה שבראשה צלב גדול. בתי העיירה נושאים אופי דרום-אירופאי, ורובם הגדול מעוצב בסגנון הבארוק הכפרי, הכולל מרפסות מיוחדות, גגות משופעים ובהם חלונות קוקיה מעוגלים, ופתחים וחלונות מסוגננים. בעיירה שוכנות כנסיות של קתולים ואורתודוקסים, וכן פנסיונים ביתיים, בתי מלאכה וסדנאות רבות של אמנים ואומנים.
יהודים בסֶנְטְאֶנְדְרֶה

עקב אופייה הקוסמופוליטי של העיירה, משכה אליה סנטאנדרה גם יהודים. עד מלחמת העולם השנייה התגוררו בעיירה כמה משפחות יהודיות, שאף ניהלו בית כנסת צנוע לצד אחת הכנסיות. כמעט כל יהודי סנטאנדרה נספו בשואה, ומשפחה אחת בלבד שבה לביתה. בראשית שנות האלפיים פתחה משפחה זו אתר הנצחה קטן, הכולל לוח הנצחה בעברית ובהונגרית עם שמות הנספים, וחדר קטן ובו כמה חפצים שנותרו, כמו ספרי תורה, סידורי תפילה וכדומה.
בשולי העיירה שוכן בית העלמין היהודי, ובראשו שער ברזל בו יצוקים מנורה ומגן דוד. המשפחה היהודית היחידה בסנטאנדרה היא שמטפחת את בית הקברות, הכולל כמה עשרות מצבות, משלהי המאה ה-19 וראשית המאה העשרים.
בנוסף כיום ישנו בית חבד פעיל עם בית קפה כשר קטן בעיירה ברחוב פאטריארקה מספר 6 ).6 Szentedre 2000, Patriarka(
ילידי המקום

דיולה וארגה (במקור וייס, 1902 – 1973) היה יהודי-הונגרי, רופא אף אוזן גרון, פרופסור.
מוזיאון המרציפן

אחת האטרקציות בסנטאנדרה היא מוזיאון המרציפן, שבו מוצגות עבודות פיסול ועיצוב במרציפן. המוזיאון משתרע על פני שתי קומות, וכולל גם בית קפה וחנות. בין היצירות המוצגות במוזיאון ניתן למצוא דמויות מסיפורי ילדים, כמו כיפה אדומה או פינוקיו, וכן חפצי בית, פירות וירקות, ודיוקנאות של גיבורי תרבות עולמיים והונגריים. היצירה הגדולה ביותר היא תבנית בית הפרלמנט ההונגרי, השוכן בבודפשט. עקב הפופולריות הרבה של המוזיאון בקרב מטיילים ישראלים, מחולק במוזיאון גם דף הסבר בעברית, והתגים על כל המוצרים בחנות מופיעים אף הם בעברית.
ערים תאומות

צרפת ברביזון, צרפת
איטליה גוביו, איטליה
פולין קאליש, פולין
סרביה קרושבץ, סרביה
וייטנאם הוי אן, וייטנאם
בולגריה קופריבשטיצה, בולגריה
קרואטיה סטארי גראד, קרואטיה
גלריית תמונות

הכיכר המרכזית
בית בסנטאנדרה
סמטה
תיירים בסנטאנדרה
סילדאביה

| --- | --- |
דגל

 
 מפת הבלקן, שטחן של סילדאביה ובורדוריה
 מוטו לאומי:  סילדאבית/לטינית:Eih bennek, eih blavek בכתיב המקורי: Ейх беннек, ейх блавек תעתיק עברי: הי בנק, הי בלאווק מילולית: הרודה דבש, ישחר מן העוקץ
 ממשל
 משטר:  מונרכיה
 :  King Muskar XII
 שפה נפוצה:  סילדאבית (אנ')
 עיר בירה:  קלוב
 גאוגרפיה
 יבשת:  אירופה
 היסטוריה
 אוכלוסייה בעבר:  642,000
 
סילדאביה (בצרפתית: Syldavie) היא מדינה בדיונית ב"הרפתקאותיו של טינטין", סדרת ספרי הקומיקס של המאייר הבלגי ארז'ה (1907–1983). היא ממוקמת בבלקן והיא מצויה בסכסוך גבולות מתמיד עם המדינה הבדיונית השכנה בורודוריה. סילדאביה עומדת במרכז עלילת הספר "שרביטו של המלך אוטוקר" ומתוארת גם בספרים: "הטיסה לירח", "החוקרים על הירח", "פרשת קלקולוס" ו"כרישי הים האדום", ומוזכרת גם ב"טינטין והפיקורוס".
גאוגרפיה

לפי תיאורו של ארז'ה, שוכנת סילדביה במזרח אירופה ומשתרעת על פני שני עמקים גדולים: עמק הנהר ולדיר והעמק בו שוטף יובלו ומקורו של ולדיר, הנהר מולטוס. על מפגש הנהרות ולדיר ומולטוס, שוכנת בירת סילדביה, קלוב.
רמות סילדביה המתנשאות סביב לעמקי הנהרות מכוסות יערות ומוקפות בהרים מושלגים, הן עטויות כרי דשא למרעה ושדות דגן למאכל, ואדמותיהן עשירות במתכות. המדינה מתפרנסת גם מתיירות מרפא ורבים נוהרים למעיינות הגפרית החמים שנובעים במקומות רבים במדינה.
מנין תושבי קלוב, 122,000 איש, ואוכלוסיית סילדביה כולה 642,000 נפש.
היסטוריה

קורות ימיה המתועדים, בדיונית, של סילדאביה נפתחים בפלישה הסלאבית למדינה במאה השישית, עד אז היה חבל הארץ שבו שוכנת סילדביה מיושב בידי שבטים נוודים ממקור לא ידוע. במאה העשירית כבשו הטורקים את הארץ, גירשו את הסלאבים אל ההרים, והתיישבו באדמות המישור. הבירה הטורקית של סילדביה הייתה זילהרום, על מפגש הנהרות ולדיר ומולטוס.
ב-1127, מנהיג סלאבי של כוח פרטיזנים בלתי סדיר, בשם הונהי, פלש לסילדאביה מן ההרים וכבש כפר אחרי כפר מן הטורקים. חיל המצב הטורקי המקומי היה מנוון, מפקדיו בלתי כשירים, והטורקים יושבי הארץ נמלטו מפני חייליו של הונהי.
עם השלמת כיבוש הארץ וכינון ממלכת סילדביה, הוכתר הונהי כמלך הסילדבים בתואר "מוסקר הראשון" (מוסקר, מילולית: מלך אמיץ). אף הוא קבע את בירתו בזילהרום והחליף את שמה ל"קלוב" (הלחם של 'קלו' - חופש, ו'ווֹב' - עיר), "עיר החופש". הוא חי בשלום עם שכניו עד מותו ב-1168. אחריו מלך בנו, "מוסקר השני", שבשל אופיו חסר הכישרון להנהגה, התאפיינה תקופתו באנרכיה. התדרדרות השלטון בתקופתו הביאה לפלישת בורדוריה השכנה וכיבוש סילדאביה בשנת 1195.
רק כמאה שנה לאחר מכן, ב-1275, שחזר הברון אלמזוט את הפשיטה שביצע בשעתו מוסקר הראשון, הוא ירד לעמקי סילדאביה מן ההרים ובסדרת קרבות שנמשכה כחצי שנה, גירש את הבורדורים לשטח ארצם המקורית, וכונן את ממלכת סילדאביה מחדש. הוא הוכתר כ"אוטוקר הראשון" ב-1277, ואולם בשל הישענותו על ברונים אחרים בעת ההשתלטות על סילדאביה, נאלץ לחתום על מגילת זכויות שעיגנה את מעמדם בממלכה המתחדשת, ובכך נפתחה התקופה הפיאודלית של סילדאביה.
המלך המודרני הראשון ומי שאיחד את סילדאביה תחת ממלכה חזקה ואבסולוטית, היה אוטוקר הרביעי שהחל למלוך ב-1370. הוא שינה את חוקת הממלכה, ואכף את שליטתו באמצעות הצבא הגדול שהקים, על האצילים.
הערות שוליים

↑  המונחים בעברית לפי תרגומו של יעקב אורלנד לספר שרביטו של אוטוקר, הוצאת מחברות לספרות, תשכ"ד, 1964.
עדיין לא גן עדן

| --- | --- |

 בימוי:  לואיס גילברט 
 הופק בידי:  לואיס גילברט, ויליאם פ. קרטלידג 
 תסריט:  פול קמבר
 שחקנים ראשיים:  ג'ואנה פקולה Gary Cady אוון סטיוארט קווין מקנלי סם רוברדס טוד גרף סלינה קאדל 
 מוזיקה:  ג'אן פיירו רברברי 
 צילום:  טוני אימי 
 מדינה:  הממלכה המאוחדת, אוסטרליה 
 חברה מפיצה:  General Film Distributors, נטפליקס 
 שיטת הפצה:  וידאו על פי דרישה 
 הקרנת בכורה:  28 במרץ 1985
 משך הקרנה:  114 דק' 
 שפת הסרט:  אנגלית 
 סוגה:  סרט רומנטי, סרט דרמה 
 הכנסות באתר מוג'ו:   notquiteparadise
 דף הסרט ב־IMDb
 
עדיין לא גן עדן הוא סרט בריטי משנת 1985.
עלילה

שישה צעירים אמריקאים ובריטים, באים לישראל לקיבוץ כפר עזרא על מנת להתנדב במקום במהלך חופשת הקיץ שלהם. זאת, על מנת לצבור חוויות ולהכיר את אורח החיים הקיבוצי המיוחד. כאשר מייק (סם רוברדס), סטודנט לרפואה מתאהב בגילה (ג'ואנה פקולה), ישראלית בת הקיבוץ, המשמשת כאחראית על עבודת המתנדבים ודיורם, הוא חייב להחליט אם הוא מעוניין להמשיך לחיות עימה או לחזור הביתה למולדתו.
דמויות ושחקנים

סם רוברדס - מייק
ג'ואנה פקולה - גילה
קווין מקנלי - פייט
טוד גרף - רותוול טי שוורץ
סלינה קדל - קרי
נעמי ושולי רוזנברג - זוג תאומות מתנדבות מפינלנד
פולי רשף - עמי
יעקב בן-סירא - דבוש
שלמה תרשיש - ראובן
עירית פרנק - אחות
עבדול פאטאו איסאהאקו

עבדול פאטאו איסאהאקו (באנגלית: Abdul Fatawu Issahaku; נולד ב-8 במרץ 2004 בטאמאלה שבגאנה) הוא כדורגלן גאנאי המשחק בעמדת הקשר ההתקפי בקבוצת לסטר סיטי מהפוטבול ליג צ'מפיונשיפ ובנבחרת גאנה.
קריירת מועדונים

איסאהאקו נולד בטאמאלה שבגאנה והחל את הקריירה המקצוענית שלו בקבוצת סטדפסט המקומית.
ב-24 באוקטובר 2021 הושאל לדרימס מליגת העל הגאנאית.
בחודש אפריל 2022 חתם איסאהאקו בספורטינג ליסבון מליגת העל הפורטוגלית.
קריירה בין-לאומית

איסאהאקו זכה עם נבחרת גאנה עד גיל 20 בטורניר גביע אפריקה לאומות עד גיל 20 בשנת 2021.
ב-9 באוקטובר 2021 ערך את הופעת הבכורה שלו בנבחרת גאנה, בניצחון 1–3 על נבחרת זימבבואה במסגרת מוקדמות מונדיאל 2022.
נכלל בסגל נבחרת גאנה לטורניר מונדיאל 2022.
תארים

גביע אפריקה לאומות עד גיל 20 (1): 2021
הערות שוליים

↑  Abdul Fatawu Issahaku: Teenage Ghana winger joins Sporting Lisbon, BBC Sport, ‏7 באפריל 2022 (באנגלית)
↑  U20 AFCON: Ghana Beat Debutants Uganda to Clinch Fourth title Daily Asset Online, Daily Asset Online, ‏7 במרץ 2021 (באנגלית)
↑  Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
| נבחרת גאנה – גביע אפריקה לאומות 2021 |
| --- | --- | --- |
|  1 נורודין •  2 ייאדום •  3 באפור •  4 ג'. מנסה •  5 פארטי •  6 אדו •  7 איסאהאקו •  8 קיירה •  9 ג'. איו •  10 א. איו •   11 וקאסו •  12 אטי-זיגי • 13 בואצ'י •  14 ג. מנסה • 15 פנטסיל • 16 וולאקוט • 17 רחמן • 18 אמרטי • 19 אווסו • 20 קודוס • 21 באבא • 22 סולימאנה • 23 ג'יקו • 24 אטה • 25 טטה • 26 עבדול מומין • 27 קוואיה • 28 אבנגה • מאמן: ראייבאץ |  1 נורודין •  2 ייאדום •  3 באפור •  4 ג'. מנסה •  5 פארטי •  6 אדו •  7 איסאהאקו •  8 קיירה •  9 ג'. איו •  10 א. איו •   11 וקאסו •  12 אטי-זיגי • 13 בואצ'י •  14 ג. מנסה • 15 פנטסיל • 16 וולאקוט • 17 רחמן • 18 אמרטי • 19 אווסו • 20 קודוס • 21 באבא • 22 סולימאנה • 23 ג'יקו • 24 אטה • 25 טטה • 26 עבדול מומין • 27 קוואיה • 28 אבנגה • מאמן: ראייבאץ | גאנה |
| נבחרת גאנה – מונדיאל 2022 |
| --- | --- | --- |
|  1 אטי-זיגי •  2 למפטי •  3 אודוי •  4 סליסו •  5 פארטי •  6 אווסו •  7 איסאהאקו •  8 קיירה •  9 ג'. איו •  10 א. איו •   11 בוכארי •  12 דנלאד • 13 אפרייה •  14 מנסה • 15 אידו • 16 נורודין • 17 רחמן • 18 אמרטי • 19 ויליאמס • 20 קודוס • 21 עבדול סאמד • 22 סולימאנה • 23 ג'יקו • 24 סווה • 25 סמניו • 26 סיידו • מאמן: אדו |  1 אטי-זיגי •  2 למפטי •  3 אודוי •  4 סליסו •  5 פארטי •  6 אווסו •  7 איסאהאקו •  8 קיירה •  9 ג'. איו •  10 א. איו •   11 בוכארי •  12 דנלאד • 13 אפרייה •  14 מנסה • 15 אידו • 16 נורודין • 17 רחמן • 18 אמרטי • 19 ויליאמס • 20 קודוס • 21 עבדול סאמד • 22 סולימאנה • 23 ג'יקו • 24 סווה • 25 סמניו • 26 סיידו • מאמן: אדו | גאנה |
עונת 1981/1982 בליגה הארצית

עונת 1981/1982 בליגה הארצית הייתה העונה השישית של הליגה הארצית כליגה השנייה בחשיבותה בכדורגל בישראל.
על ניצחון במשחק הוענקו שתי נקודות ונקודה בודדת הוענקה על תיקו.
הליגה כללה 16 קבוצות. את העונה סיימה הפועל לוד במקום הראשון, והעפילה לעונת 1982/1983 בליגה לאומית, לצד הפועל רמת גן ומכבי יבנה שסיימו אחריה בהתאמה.
מכבי קריית גת, בית"ר נתניה והפועל טבריה ירדו לליגה השלישית.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל לוד | 30 | 18 | 6 | 6 | 40 | 23 | 17 | 42 | עלו ליגה |
| 2 | הפועל רמת גן | 30 | 15 | 9 | 6 | 41 | 22 | 19 | 39 | עלו ליגה |
| 3 | מכבי יבנה | 30 | 13 | 12 | 5 | 51 | 33 | 16 | 38 | עלו ליגה |
| 4 | הכח רמת גן | 30 | 14 | 8 | 8 | 38 | 30 | 8 | 36 |  |
| 5 | מכבי רמת עמידר | 30 | 12 | 9 | 9 | 37 | 31 | 6 | 33 |  |
| 6 | הפועל חיפה | 30 | 9 | 11 | 10 | 34 | 27 | 7 | 29 |  |
| 7 | בית"ר רמלה | 30 | 9 | 11 | 10 | 27 | 24 | 3 | 29 |  |
| 8 | הפועל בית שאן | 30 | 10 | 9 | 11 | 32 | 32 | 0 | 29 |  |
| 9 | הפועל עכו | 30 | 10 | 9 | 11 | 31 | 31 | 0 | 29 |  |
| 10 | הפועל קריית שמונה | 30 | 11 | 7 | 12 | 34 | 35 | 1- | 29 |  |
| 11 | הפועל נצרת עילית | 30 | 8 | 12 | 10 | 37 | 37 | 0 | 28 |  |
| 12 | הפועל בית שמש | 30 | 7 | 14 | 9 | 27 | 29 | 2- | 28 |  |
| 13 | הפועל תל חנן | 30 | 8 | 12 | 10 | 38 | 41 | 3- | 28 |  |
| 14 | מכבי קריית גת | 30 | 10 | 7 | 13 | 38 | 44 | 6- | 27 | ירדו ליגה |
| 15 | בית"ר נתניה | 30 | 4 | 17 | 9 | 24 | 32 | 8- | 25 | ירדו ליגה |
| 16 | הפועל טבריה | 30 | 3 | 5 | 22 | 15 | 72 | 57- | 11 | ירדו ליגה |
ספיגה חוזרת (מערכת העצבים)

תהליך הספיגה החוזרת
ספיגה חוזרת (Reuptake) היא הספיגה של מוליך עצבי מתוך סינפסה בידי חלבון נשא, חזרה לתוך תא העצב הקדם-סינפטי.
ספיגה חוזרת היא מרכיב חשוב בתהליכים של הולכה עצבית, אשר מגביל ומווסת את העברת האותות בתוך מערכת העצבים.
מנגנון פעולה

העברת האותות בתוך מערכת העצבים מתבססת על דחפים עצביים, שהם פעימות של מתח חשמלי שמתקדמות לאורך אקסונים של תאי עצב. בקצה האקסון של התא הקדם-סינפטי, הדחף העצבי גורם לשחרור מולקולות של המוליך העצבי לתוך הסינפסה. כאשר מולקולות המוליך העצבי נקשרות לקולטנים על גבי התא הבתר-סינפטי, הן מעוררות או מעכבות (בהתאם לסוג הקולטן) יצירה של דחפים עצביים בתא זה, ובכך משפיעות על העברת האותות הלאה לאורך המסלול העצבי.
בתהליך של ספיגה חוזרת, מולקולות של המוליך העצבי מובלות חזרה לתוך תא העצב הקדם-סינפטי על ידי חלבון נשא שיושב על קרום התא. בדרך כלל החלבון פועל בצורה של הובלה פעילה שניונית: מולקולות של המוליך העצבי נקשרות ליוני נתרן שנעים לתוך התא, ובתהליך של הובלת-יחד הן נמשכות פנימה יחד עם יוני הנתרן. הנשאים הם ספציפיים למוליך עצבי מסוים או לקבוצה של מוליכים עצביים.
הספיגה החוזרת מפחיתה בהדרגה את כמות המוליך העצבי בסינפסה. בכך, הספיגה החוזרת מונעת ממולקולות המוליך העצבי להיקשר לתא הבתר-סינפטי, ומפסיקה את השפעתן על התא הבתר-סינפטי ועל המשך ההולכה העצבית. כמו כן, תהליך זה מאפשר שימוש חוזר במולקולות המוליך העצבי שהוכנסו חזרה לתוך התא.
המוליכים העצביים אינם תמיד עוברים ספיגה חוזרת. הדוגמה הבולטת היא המוליך העצבי אצטילכולין, אשר לאחר הפרשתו לסינפסה מפורק בידי האנזים אצטילכולין אסטראז.
השפעה על ספיגה חוזרת

השפעתם של סמים פסיכואקטיביים רבים נובעת מהקשר שלהם לתהליך הספיגה החוזרת:
מעכבי ספיגה חוזרת (Reuptake inhibitors) הם חומרים שמעכבים את פעולתם של הנשאים בקרום התא שמבצעים ספיגה חוזרת. בכך, הם מגדילים את ריכוז המוליך העצבי בסינפסה ומגבירים את ההולכה העצבית. לדוגמה, קוקאין הוא מעכב ספיגה חוזרת של המוליך העצבי דופמין.
חומרים משחררים (Releasing agents) מבצעים את הפעולה ההפוכה מספיגה חוזרת - הם הופכים את כיוון פעולתם של הנשאים כך שהם משחררים את המוליך העצבי מהתא הקדם-סינפטי לתוך הסינפסה. גם כאן, התוצאה היא עלייה בריכוז המוליך העצבי בסינפסה והגברת ההולכה העצבית. זהו אופן פעולתם של סמים ממשפחת האמפטמינים וכן אקסטזי (MDMA).